NaiveNeuron/SloPal huggingface dataset:
Šipoš, Michal, poslanec NR SR (2024-01-19):
Ďakujem pekne za slovo. Chcem poďakovať poslankyni Marcinkovej za jej vystúpenie. A áno, toto je dobré, dobré zrkadlo a dobré prirovnanie. My sme to už spomínali včera v pléne, že čo je dôležitejšie, aby toto plénum prerokúvalo alebo komu by malo teraz, komu by mala Národná rada pomôcť. Či pomáhať zlodejom, gaunerom, podvodníkom, pomáhať Ficovým kamarátom, obvineným poslancom alebo by sme mali pomôcť tým deťom v tých reedukačných centrách. Lebo tie deti mnohokrát nemajú možno dobré zázemie v rodine, možno nemajú starostlivých rodičov. Veľakrát sa práve preto, že v tých rodinách mali obrovské problémy, dostali do tých zariadení, kde, kde by sa o nich mali starať, kde by mali dostať pomoc, keby to fungovali tak, ako to má fungovať v normálnom demokratickom štáte. Lenže tu sa na základe zistení Generálnej prokuratúry zistilo a už o tom hovorili aj ombudsmani a už pred desiatimi rokmi na to vyzývali, že tu sa dejú veľmi zvláštne podivné veci v týchto zariadeniach. Pamätáme si kauzu Čistý deň, ale aj najnovšie to, čo sa zistilo v tom reedukačnom centre, je obrovský škandál a každý jeden zodpovedný politik, rodič by mal, by mal jednoducho mať zapnutú kontrolku v hlave a ak môžme nejakou legislatívou pomôcť týmto deťom, tak by sme mali túto rozpravu prerušiť a okamžite tým deťom pomôcť a je len veľmi cynické a je veľmi smutné a arogantné z pozície vládnej moci, že oni na to úplne kašlú a potrebujú pretlačiť zákony pre svojich kamarátov. To je... (Prerušenie vystúpenia časomerom.)
Žiga, Peter, podpredseda NR SR (2023-12-14):
Ďakujem, pán minister. Dávam slovo spoločnému spravodajcovi z výboru pre verejnú správu a regionálny rozvoj poslancovi Romanovi Malatincovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči, pán spravodajca.
Grendel, Gábor, podpredseda NR SR (2022-11-11):
Pán poslanec Saloň.
Novotný, Viliam, poslanec NR SR (2011-06-30):
Keďže ideový vodca zdravotníckej politiky pán poslanec Raši začal s tým, akí sme tu všetci sponzorovaní za svoje vystúpenia, chcem povedať, že nepochopil som celkom, v čom by malo byť to sponzorovanie. Ale teraz ste ma uistil, pán poslanec Lazár, že ani vy ste to nepochopili. Pretože to, o čom hovoril pán poslanec Kvasnička, je predpisovanie účinnej látky. Predpisovanie účinnej látky, generická preskripcia povedie k tomu, že lekárnik vydá na základe predpísanej účinnej látky najlacnejší liek s najnižším doplatkom. Ak bude chcieť farmaceutická firma byť úspešná, bude musieť znižovať cenu lieku. Tak sa podarí ušetriť toľko percent, koľko som vo svojom vystúpení povedal. Takže, keď ste si už spomenuli na firmu Pfizer, chcem vám povedať, že firma Pfizer si naozaj nepraje generickú preskripciu, pretože ak bude chcieť predávať lieky na slovenskom trhu, bude musieť súťažiť cenou. Ničím iným, len cenou so svojimi generikami. A to treba možno kľudne vysvetliť, aby bolo úplne jasné. Čiže bol by som rád, keby sme prestali s týmto nemiestnym obviňovaním, ktorému nie celkom rozumiem. Ak má niekto nejaké konkrétne vedomosti, bolo by dobré, keby ich povedal orgánom činným v trestnom konaní. A takéto obviňovanie k ničomu nevedie a hlavne, keď je aj vecne nezmyselné. Lebo znovu opakujem, cieľom predpisovania účinnej látky, generickej preskripcie je aj to, aby klesali ceny liekov. Odhad ministerstva zdravotníctva je, že ceny liekov by mohli klesnúť až o 10 percent. Čiže firmy budú súťažiť znižovaním ceny liekov. Tak potom, aký záujem má farmaceutická firma v tom, aby bola generická preskripcia? Skôr tí, ktorí sú proti nej, tí by mohli byť sponzorovaní farmaceutickými firmami. Ale ja do tejto úrovne diskusie neskĺznem. Ďakujem pekne.
Hrušovský, Pavol, podpredseda NR SR (2010-11-04):
Pán poslanec Ondruš.
Hort, Milan, podpredseda NR SR (2011-10-19):
Nedôjde, pán poslanec, nedôjde...
S. Kahanec, poslanec: (2009-04-17):
K tomu, že sa nebude privatizovať, o chvíľu poviem zopár bodov, pre ktoré je určite dobré zrušiť Fond národného majetku. A to, že si vláda predsavzala, že nebude privatizovať, to je len jedna vec. Ale na druhej strane si predsavzala takisto, že bude znižovať stav úradníkov a šetriť verejné výdavky. A to si myslím, že si predsavzala úplne jasne a že je to aktuálne najmä teraz, v čase krízy, šetriť verejné výdavky. To je prvá vec. To, že sa ušetrí len 15 ľudí? Keď si pozrieme, ako skončil Fond národného majetku v Čechách, ktorý tu tiež kolega spomenul, tak tam z pôvodných 198 ľudí postupne transformačným procesom sa znižoval stav a do rezortu financií malo prejsť 63. To znamená, zhruba tretina. Sám ste to potvrdili, pán poslanec, keď ste povedali, že bolo by asi potrebných ďalších 50 ľudí. To znamená, ušetrilo by sa. Súčasný stav, ktorý je na fonde, je viac ako dvojnásobný. Čiže ušetrila by sa polovička na ľuďoch. No a čo sa týka tých ďalších vecí, pre ktoré by sa oplatilo zrušiť tento fond, tak poviem zopár príkladov. Fond národného majetku dostal miliónovú pokutu pre vklady do J & T banky a pre vklady do komerčných bánk. Jasne to potvrdila kontrola. A kontrola uskutočnená na Fonde národného majetku, ktorá sa uskutočnila z NKÚ, konštatovala, že fond, to citujem: „Fond vynaložil finančné prostriedky nehospodárne, neefektívne, porušil finančnú disciplínu.“ Koniec citátu. To sa citovalo v záverečnej správe úradu. Týkalo sa to vypracovania analýz a ďalších vecí, ďalších zistení, nechcem ich teraz špecifikovať, aby som nimi neuberal čas. Ale každopádne kontrola Najvyššieho kontrolného úradu konštatovala vo viacerých veciach, že fond míňa peniaze zbytočne. Takisto mal výhrady aj samotný predseda vlády, ktorý sám kritizoval fond za schvaľovanie neprimerane vysokých odmien väčšinou fondu. A nakoniec to stopol a museli vrátiť vyplatené, resp. časť vyplatených odmien. Museli si ich znížiť. Pán predseda vlády dal žltú kartu aj šéfovi fondu, nominantovi SMER-u. Myslím si, že to je tiež jeden vážny dôvod, ktorý o niečom svedčí. A svedčí o tom, že fond nehospodári tak, ako by sa malo. A keď je ešte aj zbytočný z hľadiska toho, že už sa neprivatizuje, tak si myslím, že je úplne namieste tento fond zrušiť. Ale to hlavné, čo by malo byť a čo by sa malo uplatňovať teraz, práve v čase krízy, je to, čo som povedal na začiatku. Vláda jednoznačne proklamuje, že chce znižovať stav úradníkov, chce šetriť verejné výdavky, a ja sa čudujem, že v čase krízy a v čase horších podmienok sa teraz bráni zrušiť tento fond ako jednu z možností tieto výdavky šetriť. Ale myslím, že všetko dozreje tak, ako dozrela aj kauza na ministerstve výstavby a ďalšie kauzy, Privilégium a podobne, keď po dlhšom čase a s odstupom času aj sám premiér sa rozhodol, že tieto veci treba jednoznačne zmeniť. A ja pevne verím, že dospejeme aj do toho štádia, že zmeníme aj tento postoj zo strany vládnej koalície, teda že zmeníte, a že dospejeme k zrušeniu Fondu národného majetku ako zbytočnej organizácie, ako organizácie, ktorá zbytočne požiera verejné výdavky všetkých občanov. Ďakujem pekne. (Potlesk.)
Zmajkovičová, Renáta, podpredsedníčka NR SR (2014-04-03):
Ďakujem, pán poslanec, otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomu tak. Uzatváram možnosť prihlásiť sa do rozpravy ústne. A dávam teraz navrhovateľovi slovo, nech sa páči, pán poslanec Hlina.
Glváč, Martin, podpredseda NR SR (2019-10-18):
Ďakujem. Najprv dám slovo spoločnému spravodajcovi z ústavnoprávneho výboru poslancovi Nemkymu, aby informoval Národnú radu o výsledku rokovania výborov o tomto návrhu zákona, aby odôvodnil stanovisko gestorského výboru, nech sa páči.
Žiga, Peter, podpredseda NR SR (2024-06-12):
Ďakujem pekne, pani navrhovateľka. Dávam slovo spravodajcovi, ktorého určil navrhnutý gestorský výbor, ústavnoprávny výbor, poslancovi Branislavovi Vančovi. Nech sa páči, pán spravodajca.
Zmajkovičová, Renáta, podpredsedníčka NR SR (2014-01-28):
Pán poslanec Fecko bol písomne prihlásený. Otváram teraz ústnu rozpravu. Pýtam sa, kto sa chce prihlásiť do rozpravy ústne. Nikto. Uzatváram možnosť prihlásiť sa do rozpravy ústne a vyhlasujem všeobecnú rozpravu za skončenú. Pán minister, chcete zaujať stanovisko? Nie. Pani spravodajkyňa, nie? Prerušujem rokovanie o tomto bode programu. Kolegyne, kolegovia, mali by sme teraz pokračovať o vládnom návrhu zákona o dobrovoľnej požiarnej ochrane Slovenskej republiky a o zmene niektorých zákonov, ale pán minister musel odísť. Je všeobecný súhlas, aby sme začali ďalším bodom, ktorý nasleduje, a to je vládny návrh zákona, ktorým sa mení a dopĺňa zákon 139 o omamných látkach? Je všeobecný súhlas? (Súhlasná reakcia pléna.) Áno, ďakujem. Takže pristúpime k druhému čítaniu o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov . Vládny návrh zákona je pod tlačou 760, spoločná správa výborov má tlač 760a. Teraz poprosím pani ministerku zdravotníctva Zuzanu Zvolenskú, aby návrh zákona odôvodnila. Nech sa páči.
Kaliňák, Robert, podpredseda vlády a minister vnútra SR (2012-10-17):
Ďakujem pekne. Vážená pani podpredsedníčka, vážené dámy poslankyne, páni poslanci, ešte sa ospravedlňujem, že som trošku meškal, práve pred deviatimi minútami sme končili vlastne celonárodné cvičenie v súvislosti s fiktívnou udalosťou v Jaslovských Bohuniciach, tak som rád, že som to stihol aspoň v tomto čase. Čiže môžeme zhasnúť, áno. Ďakujem pekne. Dôvodom predloženého návrhu novely zákona o súkromnej bezpečnosti je predovšetkým implementácia nariadenia Európskeho parlamentu a Rady o profesionálnej cezhraničnej prepravne eurovej hotovosti cestnou dopravou, preprave eurovej hotovosti cestnou dopravou medzi členskými štátmi eurozóny do právneho poriadku Slovenskej republiky, čím vlastne zavádzame novú službu v oblasti civilnej bezpečnosti. Primárnym cieľom citovaného nariadenia v nadväznosti na princíp jednotnej meny a z neho vyplývajúcej slobody pohybu hotovosti medzi zúčastnenými členskými štátmi zabezpečiť, aby v rámci eurozóny mali banky, obchodné reťazce a ostatné subjekty narábajúce pri svojej práci s hotovosťou možnosť uzavrieť zmluvu so spoločnosťou zabezpečujúcou prepravu peňažnej hotovosti, ktorá ponúka najlepšiu cenu alebo služby a využívať hotovostné služby najbližšej pobočky Národnej centrálnej banky alebo hotovostného centra, aj keď sa nachádzajú v inom členskom štáte, čo práve možno z pohľadu Slovenska je pre mnohé oblasti veľmi výhodné. Ďalšie navrhované zmeny zákona o súkromnej bezpečnosti vyplývajú už z aplikačnej praxe a s cieľom spresnenia doplniť do niektorých platných ustanovení a boli zapracované na základe požiadaviek orgánov pôsobiacich na úseku súkromnej bezpečnosti a napríklad ide o úpravu pojmov používaných v zákone, posudzovania spoľahlivosti vzdelávania, skúšok, odbornej spôsobilosti, nahraditeľnosti jednotlivých dokladov, zastupiteľnosti a v niektorých prípadoch, samozrejme, aj dôvody zániku platnosti preukazu odbornej spôsobilosti. Dovoľte, aby som vás poprosil o podporu tohto zákona. Ďakujem.
Hatráková, Katarína, poslankyňa NR SR (2022-12-05):
Ja by som si možno ešte dovolila jeden krátky vstup, že... (Prerušenie vystúpenia predsedajúcim.)
Laššáková, Jana, podpredsedníčka NR SR (2013-05-17):
Nech sa páči, pán poslanec Fecko, máte slovo.
Dostál, Ondrej, poslanec NR SR (2023-03-23):
Pán poslanec Krúpa, aj ja by som chcel ohradiť nie voči tomu, čo sa ohradila pani poslankyňa Pleštinská, voči niečomu inému a nemyslím si, že toto je spor liberálov a konzervatívcov. Normálni konzervatívci v normálnom svete uznávajú ľudskú dôstojnosť všetkých ľudí, nemajú problém akceptovať práva LGBTI+ ľudí, nemajú problém uznať im právne postavenie, ich zväzkom vytvárať právne postavenie aj spoločenskú atmosféru takú, ktorá im praje, ktorá sa z nich nevysmieva, ktorá ich neuráža, pretože rešpektujú ich ľudskú dôstojnosť. A na Slovensku, žiaľ, sú konzervatívci, ktorí to vedia inak, ale ja sa považujem za konzervatívca, za úplne iného konzervatívca ako sú pani poslankyne, ktoré predkladajú tento návrh, už ani nehovoriac o extrémistoch, ktorí sa za konzervatívcov iba vydávajú, ale konzervatívcami nie sú. A veľmi správne si poukázal na to, že na Slovensku sa často hneváme na zrkadlo. Nehneváme sa na to, akí sme, aký je náš obraz, čo reálne robíme, aká je u nás situácia, ale hneváme sa na to, že niekto si dovolí poukázať na to, že sa u nás deje niečo zlé a už úplne najhoršie je, keď tým niekým je niekto zo Slovenska, ktorý na to poukáže v zahraničí. Nazývame to žalovaním a vyskakujeme dva metre vysoko, ako sa nad tým pohoršujeme. Bolo to tak za Mečiara, ktorému sa nepáčilo, keď sa niekto sťažoval na praktiky mečiarizmu, bolo to tak často za vlád Roberta Fica a, žiaľ, tento návrh uznesenia je presne z toho istého cesta.
Laššáková, Jana, podpredsedníčka NR SR (2014-11-09):
Nech sa páči, pán poslanec Jurzyca, máte slovo a pripraví sa pán poslanec Hraško.
Bugár, Béla, podpredseda NR SR (2016-04-21):
Pán poslanec Fecko.
Sulík, Richard, predseda NR SR (2010-12-15):
Prosím, hlasujte teraz. (Hlasovanie.) Prítomných 142 poslancov, hlasovalo 81 za, 0 proti, 60 sa zdržalo, 1 nehlasoval. Národná rada pridelila návrh tohto zákona výborom. Určila gestorský výbor a príslušné lehoty. Poprosím, pani poslankyňu Natáliu Blahovú, aby uviedla vládny návrh zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 184. Nech sa páči.
Pellegrini, Peter, predseda NR SR (2024-02-13):
Ďakujem veľmi pekne. Vystúpením pána ministra sa otvára rozpravu, do ktorej sa pán minister hlási ako prvý. Pýtam sa, či sa ešte niekto hlási do rozpravy. Nie je tomu tak, končím možnosť prihlásiť sa do rozpravy. (Reakcie z pléna. Krátky rozhovor ministra s predsedajúcim mimo mikrofónu.) Pán poslanec Hlina, pán poslanec Dostál, samozrejme. Končím možnosť prihlásiť sa do rozpravy. Pán minister vzhľadom na to, že ste sa prihlásili vy dvaja, tak vám prepúšťa svoje pozície a vystúpi až po vás. Nech sa páči, pán poslanec Hlina, máte slovo. (Opätovné otvorenie rozpravy v druhom čítaní o vládnom návrhu zákona, ktorým sa mení a dopĺňa zákon č. 222/2022 Z. z. o štátnej podpore nájomného bývania a o zmene a doplnení niektorých zákonov v znení zákona č. 231/2023 Z. z. , tlač 109.)
V. Veteška, podpredseda NR SR: (2006-03-15):
M. Maxon, poslanec: Pani ministerka Radičová, pardon, ospravedlňujem sa, pretože, dámy a páni, my de facto prerokúvame návrh ministerky, z vecnej stránky je to návrh skupiny poslancov Národnej rady Slovenskej republiky. A čo je predmetom tejto novely? Nuž predmetom tejto novely je náprava tých vecí, ktoré spôsobila vláda Slovenskej republiky, náprava tých vecí, ktoré spôsobil pán exminister Kaník, ktorý je hore na balkóne, a poslanci Národnej rady pod istým tlakom, a predovšetkým tlakom predvolebného zápasu, idú spraviť vláde Slovenskej republiky bohapustý servis. Dámy a páni, ak vláda, a to je teda predmetom tejto novely, jednoznačne deklaruje a priznáva sa, že významným spôsobom poškodila mnohých občanov Slovenskej republiky, že v legislatíve, ktorá sa týka takejto významnej oblasti, významným spôsobom pochybila, je jej povinnosťou, aby tieto chyby napravila. Nie! Vláda sa rozhodla, že využije na to skupiny poslancov Národnej rady a bude postupovať takýmto spôsobom. Poslanci Národnej rady sa dostali, dámy a páni, do politickej pasce. Keby si Národná rada chcela zachovať svoj status a pristúpila k tomu tak, ako pristúpiť mala, tak by bola odpoveď jasná a zrozumiteľná: Vážený pán premiér, vážená pani ministerka, prerokujte predmetný návrh zákona vo vláde, predložte to ako vládny návrh. Dokonca vláda jediná mohla postupovať skráteným legislatívnym konaním. Do akej situácie sa dostávame? Jednoducho sa dostávame teraz do situácie, že minister financií Ivan Mikloš s týmto návrhom nechce mať nič spoločné. On sa bude tváriť, že to je návrh poslancov Národnej rady, ale ja som teda reformátor a ja som od svojich rozhodnutí ani v tejto oblasti neustúpil. Takže som chcel povedať len toľko, dámy a páni, na tomto konkrétnom prípade vydieraním opäť Národná rada Slovenskej republiky vo svojom postavení, ktoré v ústavnom systéme má, bohapusto zlyhala. O vecných problémoch týkajúcich sa zákona budem diskutovať, samozrejme, v druhom čítaní. Ďakujem pekne.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-03-24):
Ďakujem veľmi pekne. Vážený pán podpredseda, ctená snemovňa, aj teraz keď som prišiel sem, tak prichádzam z výročnej konferencie Slovenskej cestnej spoločnosti 2011, kde som potvrdil, resp. prezentoval aj niektoré zámery, a to osobitne dotýkajúce sa ciest I. triedy, lebo som presvedčený, že aj menom, aj významom by to mali byť „jednotky“, cesty, ktoré reprezentujú veľký podiel nielen dopravnej infraštruktúry, ale súčasného a možného ďalšieho rozvoja ekonomického, regionálneho a celkového v rámci Slovenska. Čo sa týka tendra, no, vážený pán Vážny, v prezentovanom tendri boli upravené podmienky tak, aby to vyhovovalo pripomienkam Úradu pre verejné obstarávanie, ktorý poznáte a ktorý zastavil tender kvôli zlej príprave za vášho ministrovania. V tom máte pravdu. V samotnom projekte však boli vykonané aj ďalšie zmeny, pretože medzitým stav vozovky sa výrazne zhoršil, a to na mnohých miestach, na mnohých úsekoch aj v tomto prípade, aj celkovo na Slovensku. Rád by som však zdôraznil, že okrem tohto tendra, a to je podstatné, je pripravovaný v tomto roku aj ďalší v niekoľkých balíkoch, približne v trojnásobnom objeme, zameraný najmä na obnovu mostov, ktoré sú v kritickom alebo v nevyhovujúcom stave na cestách I. triedy a takisto na jednotlivých úsekoch. Výsledkom by mal byť zámer v priebehu rokov 2011 a 2012 obnoviť vyše 500 kilometrov, presnejšie, 570 kilometrov ciest I. triedy a 40 mostov na takýchto cestách. Takýto projekt v takomto rozsahu nebol na Slovensku realizovaný za 20 rokov. Množstvo prostriedkov v minulých rokoch bolo tlačených do často predražených tendrov. Áno, výstavba diaľnic, výstavba rýchlostných ciest je dôležitá a pokračujeme v nej, ale nebudeme ju predražovať ani kvôli sponzorom, ani kvôli nejakým nezodpovedným prístupom. A pritom, opakujem, práve cesty I. triedy nemôžu byť v tieni tohto záujmu, ale naopak, v centre, pretože sa na nich realizuje 48 % prepravy na cestách na Slovensku. Sú najbližšie k ľuďom, sú aj vo veľkých mestách, ale aj v malých obciach. Preto ich nechceme naďalej zanedbávať, ale naopak, rozvíjať aj obnovovať, aj budovať ďalej. Ďakujem pekne.
Glváč, Martin, podpredseda NR SR (2016-04-21):
Pán poslanec Kollár.
Matovič, Igor, poslanec NR SR (2014-12-04):
Pán predseda, kolegovia, kolegyne. Predkladáme novelu zákona, ktorým by sme chceli zmeniť Trestný zákon, ktorý v § 337 by sa doplnil nasledovne: „Ustanovenia ods. 1 až 3 sa nevzťahujú na toho, kto sa takého konania dopustí za účelom prekazenia pripravovaného alebo páchaného trestného činu alebo oznámenia spáchaného trestného činu, ako ani na toho, kto sa takého konania dopustí voči verejnému činiteľovi, ak sa takýto záznam alebo jeho časť týka ohrozovania alebo poškodzovania verejného záujmu zo strany verejného činiteľa.“. Inak povedané, chceli by sme odstrániť hrozbu trestného stíhania pre tých ľudí, ktorí v záujme toho, aby odhalili skorumpovaného politika, pristúpia k tomu, že si tajne urobia nahrávku konania tohto politika, či už telefonického rozhovoru alebo osobného rozhovoru, a takýmto spôsobom chcú prispieť k odhaleniu trestnej činnosti a dokázania trestnej činnosti verejného funkcionára. Považujeme za zvrátené, aby vlastne Trestný zákon vyslovene prikazoval ľuďom, ktorí chcú odhaliť skorumpovaného alebo inak páchajúceho trestnú činnosť verejného činiteľa, aby ho vlastne vopred, pred tým, ako príde k očakávanej možno ponuke alebo k nejakej trestnej činnosti, museli vopred upozorniť, že áno, pán skorumpovaný politik, prepáčte, dajte mi dve sekundy, zapnem si nahrávacie zariadenie. Bohužiaľ, dnes takto je napísaný Trestný zákon. A myslím si, že to je účelová úprava, tak aby skorumpovaní politici boli naďalej chránení pred tým, aby boli odhalení a aby im mohla byť dokázaná ich trestná činnosť. Viacej v rozprave. Ďakujem.
Krúpa, Juraj, poslanec NR SR (2021-05-12):
Ďakujem veľmi pekne. Takto, taktiež sa chcem poďakovať sa za tento férový prístup pána poslanca Saloňa. Veľmi si to vážim, máme naozaj konštruktívny, konštruktívny prístup aj konštruktívnu spoluprácu aj na výbore, takisto aj v týchto otázkach. Cením si, ako sme o tom mohli diskutovať, ako sme pri tomto návrhu v podstate mohli s týmto spôsobom aj nejak hľadať určité kompromisy alebo ciele, ktoré sme si stanovili. Ja vám ďakujem veľmi pekne. Teší ma, že sme sa takto zhodli a že máme takto širokú podporu.
Mihál, Jozef, podpredseda vlády a minister práce, sociálnych vecí a rodiny SR (2010-12-09):
... takže pre občanov Šamorína. Analytici spoločnosti Developium zistili pozitíva: pekná budova, v celku príjemný dojem, komorná atmosféra úradu, veľké neprehliadnuteľné menovky pracovníkov na dverách, na stene vedľa dverí bolo zaznačené oddelenie, pod ktoré patrí príslušná pracovníčka, prístup zamestnancov k mystery shopperom bol pozitívny, pozorovaná ochota voči fiktívnym klientom. Negatíva, negatíva pozor. (Na úrade nebol príjemný vzduch, nakoľko sa v ňom zdržiavali občania so značným alkoholom v krvi). (Smiech v rokovacej sále.) Mystery shopper sa stretol so zamestnancom referátu odborného poradenstva, ktorý aktuálne prejavoval menej záujmu voči klientovi v kontaktnej fáze stretnutia. Veľký Meder, pozitíva. (Prerušenie vystúpenia predsedajúcim.)
Grendel, Gábor, podpredseda NR SR (2021-09-29):
Štyri faktické, päť faktických. Kolegovia, prosím vás, počas prejavu sa hlási s faktickými. Šesť faktických poznámok na vystúpenie pána predsedu. Končím možnosť prihlásiť sa s faktickými. Pán poslanec Kotleba.
Jurinová, Erika, podpredsedníčka NR SR (2013-12-16):
Ďakujem, pán poslanec. Nie sú faktické poznámky na vaše vystúpenie, to znamená, že vyhlasujem rozpravu za skončenú. A pýtam sa pána navrhovateľa, či sa chce vyjadriť, ale asi není k čomu, keďže len sám. A, pán spravodajca, chcete sa vyjadriť k rozprave? Nie. Prerušujem rokovanie o týchto dvoch bodoch programu. Pokračovať budeme prvým čítaním o návrhu poslanca Národnej rady Slovenskej republiky Igora Hraška na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a ktorým sa dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov . Návrh zákona má parlamentnú tlač 771, návrh na jeho pridelenie na prerokovanie výborom je v rozhodnutí č. 755. Nech sa páči, pán poslanec Hraško, navrhovateľ, uveďte návrh zákona.
Blanár, Juraj, podpredseda NR SR (2023-03-28):
Pán poslanec Cmorej, môžete reagovať na faktické poznámky.
Nemec, Richard, poslanec NR SR (2023-02-09):
Ďakujem, pán predsedajúci. Marián, spomínal si tu, spomínal si tu, aj si spomenul džentlmenskú dohodu. (Prerušenie vystúpenia predsedajúcim.)
Blaha, Ľuboš, podpredseda NR SR (2024-01-24):
Pán poslanec Dávid Dej.
Jurinová, Erika, podpredsedníčka NR SR (2014-06-05):
Ďakujem, pán poslanec. Na vaše vystúpenie chcú reagovať dvaja páni poslanci. Uzatváram možnosť prihlásiť sa s faktickou poznámkou. Nech sa páči, traja páni poslanci. A máte tam kartu? Tak aj pán poslanec Mikloško, hej? Zaraďte ho, prosím vás. Nech sa páči, pán poslanec Brixi.
Bugár, Béla, podpredseda NR SR (2018-09-12):
Ďalej v rozprave vystúpi pán poslanec Dostál. Takže pán poslanec nie. Pán poslanec Pčolinský, nech sa páči, máte slovo.
Pellegrini, Peter, predseda NR SR (2023-12-20):
Prezentujme sa a hlasujme o ďalšom pozmeňujúcom návrhu pána poslanca Matoviča. Pán poslanec, potom trošku hlasnejšie, lebo niektorí kolegovia nepočujú váš tichý hlas. (Hlasovanie.) Prítomných 79, proti 79. Ani tento návrh sme neschválili.
Dostál, Ondrej, poslanec NR SR (2018-10-24):
Pán poslanec Číž, začali ste tým, že ste váhali, či máte vôbec vystúpiť, lebo tie rozpravy v pléne sú taká show opozície. No mňa to mrzí, že koalícia miesto toho, aby sa zapájala do serióznej parlamentnej debaty, vníma diskusiu v parlamente ako nejakú show opozície. A dvojnásobne ma to mrzí od vás, ktorý ste už známy šoumen, a to teda hovorím v dobrom, lebo vaše vystúpenia sú vždycky veľmi živé, a aj z počtu faktických poznámok vidno, že vzbudzujú záujem aj u opozičných kolegov. No ja som sa tešil, že sa dozviem niečo, že v čom je problém s tými našimi návrhmi, čo je na nich vecne zlé, čo by malo byť inak, čo by ste zmenili oproti tomu vládnemu návrhu, prečo je ten návrh, ktorý prednesie pán poslanec Madej, lepší ako ten, ktorý navrhla vláda. No ale miesto toho som sa dozvedel o tom, že aký máte problém s pánom Budajom, ako on premárnil šancu byť lídrom novembra, aké insitné hlúposti hovorí Peter Osuský a ja, i o tom, že ako Sulík hovorí zle, o rozdelenej spoločnosti, že tu máme liberálny a konzervatívny živel, ľavičiarov a pravičiarov, a teda ako ste vy boli v stranách, ktoré získavali stále viac a viac hlasov, ale o tých vecných výhradách a pripomienkach som sa nedozvedel. Nedozvedel som sa o vašom pohľade na to, ako by sa mal zmeniť spôsob výberu ústavných sudcov, lebo o tom ste nehovorili. Hovorili ste o veciach, ktoré s tým nemajú žiadny súvis. Povedali ste, že my sme tí najmúdrejší, ktorí si myslia, že jediní majú právo prísť nejakým spôsobom. Ale však všetky tie návrhy, s ktorými dnes prichádza opozícia, sú návrhy, s ktorými niekedy v máji prišli súčasní a bývalí sudcovia Ústavného súdu, súčasní a bývalí sudcovia medzinárodných súdov, akademici, sudcovia, súčasní advokáti, renomovaní právnici, my sme si ich iba osvojili.
Kollár, Boris, predseda NR SR (2023-06-21):
Prosím, prezentujme sa a hlasujeme. (Hlasovanie.) Prítomných 130 poslancov, za 121, proti žiadny, 7 sa zdržalo, 2 nehlasovali. Uvedený návrh sme schválili.
Krajniak, Milan, minister práce, sociálnych vecí a rodiny SR (2021-02-25):
Ďakujem veľmi pekne kolegom, ktorí ma nejakým spôsobom podporili. Ja som počúval, čiže aj všetky, aj keď som nebol priamo tu v sále, takže pokúsim sa rýchlo zareagovať. Pán poslanec Šutaj Eštok, hovorili ste, že to je výborné, čo urobila tá Pellegriniho vláda, že teda vyhlásila ten núdzový stav, len teda potom nerozumiem, keď ho vyhlásila za oveľa menších epidemiologických problémov, prečo teraz nehovoríte, že je to výborné, že v tom núdzovom stave chceme pokračovať? Len to, čo ste urobili súčasne, tým by som sa až tak nechválil, pretože na základe toho, čo ste urobili a že ste to urobili takým spôsobom zbrklým, nám nabehlo, zavreli ste celú ekonomiku, zavreli ste všetko, nabehlo nám 70-tisíc nezamestnaných a odvtedy ja sa denno-denne z mesiaca na mesiac snažím zachrániť každé pracovné miesto. Takže pripomeňme si, keď niekto tuto hovorí, že ako, ako sa to jednoducho dá urobiť. Jednoducho sa dá zavrieť ekonomika, ale potom skúste tým ľuďom nájsť prácu. Tridsaťtisíc nových pracovných miest, dali sme do toho viac ako 100 miliónov euro v minulom roku, aby sme aspoň čiastočne zachránili ten nábeh, ktorý bol. Pani poslankyňa Tabák, ja nikomu nevnucujem svoju vieru. Rešpektujem, že každý máme na to svoj pohľad, ale zase sa ani nehanbím za to, že som veriaci človek. Máme každý náboženskú slobodu v tomto štáte a ja slobodne budem prezentovať svoje názory, nikomu ich nevnucujem, rešpektujem, že môžeme sa líšiť a ako vidíte, vieme sa kultivovane, normálne rozprávať, pretože sa ľudsky navzájom rešpektujeme. Pán poslanec Herák, ďakujem za váš príspevok. Pán poslanec Suja, keď ste tu tak podľa mňa zbabelo... (Prerušenie vystúpenia časomerom. Reakcia ministra: „Tak ešte idem do rozpravy.“ .)
Fedor, Martin, poslanec NR SR (2013-05-29):
Ďakujem, pán predseda. Dajte, prosím, hlasovať o návrhu uznesenia, že Národná rada berie na vedomie túto správu.
Figeľ, Ján, podpredseda NR SR (2012-12-05):
Nasledujúcim rečníkom v rozprave je pán Peter Osuský. Nech sa páči. Dávam mu slovo.
Ďuriš Nicholsonová, Lucia, podpredsedníčka NR SR (2019-05-13):
Vážené panie poslankyne, vážení páni poslanci, otváram tretí rokovací deň 45. schôdze Národnej rady Slovenskej republiky. Na dnešnom rokovacom dni o ospravedlnenie požiadali: pán poslanec Farkašovský, pán poslanec Goga, pán poslanec Kollár, pani poslankyňa Krištúfková, pán poslanec Marček, pán poslanec Pčolinský, pani poslankyňa Remišová, pani poslankyňa Šebová. Pristúpime k prvému čítaniu o vládnom návrhu zákonu, zákona, ktorým sa mení a dopĺňa zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. a ktorým sa menia a dopĺňajú niektoré zákony. Vládny návrh zákona je uverejnený ako tlač 1446 a návrh na jeho pridelenie na prerokovanie výborom je v rozhodnutí pod číslom 1522. Prosím pána ministra spravodlivosti, aby predmetný návrh uviedol. (Rokovanie o vládnom návrhu zákona, ktorým sa mení a dopĺňa zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. a ktorým sa menia a dopĺňajú niektoré zákony , tlač 1446.)
Laššáková, Jana, podpredsedníčka NR SR (2014-01-28):
Ďakujem pekne, pán minister, zaujmite miesto určené pre navrhovateľov. Dávam slovo spoločnému spravodajcovi z výboru pre pôdohospodárstvo a životné prostredie poslancovi Mariánovi Záhumenskému, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči pán spravodajca, máte slovo.
Žiga, Peter, podpredseda NR SR (2024-09-26):
Prerušujem rokovanie na jednu minútu. Choďte pre pána ministra.
Bugár, Béla, podpredseda NR SR (2017-05-16):
Nech sa páči, prezentujme sa a hlasujme o návrhu prideliť návrh zákona výborom a určiť lehoty určené, teda potrebné na prerokovanie tohto návrhu vo výboroch. (Hlasovanie.) Prítomných 140 poslancov, za 126, 14 sa zdržali hlasovania. Návrh sme schválili. Teraz budeme pokračovať hlasovaním v prvom čítaní o návrhu poslancov Smolíkovej, Pašku, Kuciaňovej a Bernaťáka na vydanie zákona, ktorým sa mení a dopĺňa zákon č. 404/2011 Z. z. o pobyte cudzincov (tlač 514). Pán poslanec Šuca, ako spravodajca, máte slovo. (Hlasovanie o návrhu poslancov Národnej rady Slovenskej republiky Evy Smolíkovej, Jaroslava Pašku, Magdalény Kuciaňovej a Tibora Bernaťáka na vydanie zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov , tlač 514.)
Hrnčiar, Martin, podpredseda NR SR (2017-03-28):
Vážené panie poslankyne, vážení páni poslanci, poprosím kľud v rokovacej sále.
Hrnčiar, Andrej, podpredseda NR SR (2016-04-27):
Ďakujem. Končím možnosť nahlásiť sa s faktickými poznámkami. Na vystúpenie pána poslanca sú dve faktické poznámky. Nech sa páči, pán poslanec Kollár.
Grendel, Gábor, poslanec NR SR (2016-10-14):
Ďakujem za slovo. Pán minister, tak ako v niektorých bodoch je ten predložený návrh nepríjemným prekvapením, tak je pre mňa vaše vystúpenie tiež prekvapením, ale príjemným. Som veľmi rád, že ste ochotný počúvať kritiku, námety a návrhy opozície. To naozaj zatiaľ v tomto volebnom období nie je úplne tradíciou v Národnej rade, takže ďakujem vám za to. A som rád, že ste spomenuli Bratislavu, pretože naozaj najväčšia obava organizátorov tej petície a najväčšia obava aj nás mestských poslancov spočívala v tom, že ak po krádeži hárkov bude táto petícia zmarená, tak nové pravidlá v zmysle toho návrhu, ktorý je zatiaľ v prvom čítaní, by prakticky nebolo možné zopakovať takúto istú petíciu, pretože tie podmienky sa sprísňujú. Som naozaj príjemne prekvapený z toho, čo hovoríte, pretože naozaj ak v druhom čítaní sa tieto bariéry odstránia a či už táto petícia, ktorá bola takmer zmarená, zostane platná, alebo bude minimálne možné ju zopakovať za tých istých podmienok, tak ja tak isto za tento návrh s radosťou zahlasujem.
Galko, Ľubomír, poslanec NR SR (2013-10-24):
Ďakujem pekne. No musím povedať, pán kolega Raši, že aj pre mňa je to taká špeciálna situácia, lebo vy ste pre mňa taký netypický smerácky poslanec, lebo, viete, ja keď počujem slovo poslanec SMER-u, tak si predstavím človeka, ktorý hrabe, podvádza a klame, kde sa všade dá. O vás predsa len mám trochu vyššiu mienku, myslím si, že ste výnimka, ktorá potvrdzuje pravidlo, a o to viacej ma zaráža, akým spôsobom ste argumentovali v tom svojom vystúpení. Mňa nezaujíma žiadna onkológia, to, kde si kto nejaké lieky prevzal za ministra Uhliarika alebo neprevzal a kde si ich prebalil a pribalil. Myslím si, že vôbec tento spôsob, ktorý ste zvolili, že sa snažíte odpútavať pozornosť nejakými voľbami do vyšších územných celkov, je jasným dôkazom toho, že aj vy ste nekomfortný s tým, že musíte robiť spravodajcu pri prerokovávaní vyslovenia nedôvery ministerke Zvolenskej, pretože ona je politicky vinná, ja som o tom presvedčený, aj toto vaše vystúpenie potvrdilo to, že nemá viacej v kresle ministerky zdravotníctva čo hľadať. Ja vám dám návrh. Navrhnite, aby sa prerušila schôdza, aby pokračovala až po voľbách do vyšších územných celkov. A naša strana SaS tento návrh podporí. Dôvod, prečo to bolo zvolané teraz, je preto, že vy robíte pri všetkých takýchto kauzách všetko pre to, aby to bolo zametené pod koberec. Toto nie je prvá kauza. A na záver by som si chcel ešte dovoliť dať odpoveď tej únii tých špecialistov, ktorí nám odoslali odkaz, že máme konštruktívne pracovať pre tých, čo ich platia, ja predpokladám, že to sú asi lekári. No, tak tí lekári asi nie sú odborníci na verejné obstarávanie. My nehodnotíme pani ministerku Zvolenskú za to, že by niekoho zle zoperovala. Ja im to veľmi rád vysvetlím, tie pochybenia, môžu kľudne prísť za mnou. Ďakujem pekne.
Blaha, Ľuboš, podpredseda NR SR (2023-12-20):
Pani poslankyňa Darina Luščíková.
Sulík, Richard, predseda NR SR (2011-06-29):
Ďakujem. S faktickou poznámkou sa prihlásil jeden poslanec. Uzatváram možnosť prihlásiť sa s faktickou. Nech sa páči, pán Kažimír.
Kočiš, Eduard, poslanec NR SR (2022-02-15):
Veľmi pekne ďakujem za slovo, pán podpredseda. Pán kolega Gyimesi, súhlasím s tvojím názorom, že časť verejnosti aj laickej, ale aj časť verejnosti odbornej naozaj s touto súdnou reformou alebo, ako ty si spomenul, súdnou optimalizáciou bytostne nesúhlasí. Pretože, tak ako si spomenul, čo sa týka tohto stredokraja, čiže keď si vezmeme dokopy celý bývalý stredoslovenský región, čiže Banskú Bystricu a Žilinu, tak ak by ten krajský súd nezostal v Banskej Bystrici a cestovať na nejaké súdne pojednávanie z okolia Rimavskej Soboty až do Žiliny, no neviem, či by to bolo dvakrát príjemné, hoci, ako pani ministerka spomínala, že človek sa na súde vyskytne raz, dvakrát za život. Hoci len raz, no ale ide o ten komfort, aký by sme mali tomu občanovi v rámci jeho blízkosti trvalého bydliska poskytnúť a na to by sme mali brať tiež ohľad. Čo sa týka odvolacieho súdu alebo krajského súdu, ktorý bude v Prešove namiesto Košíc, kde sa teraz nachádza. Prešov je také strategické mesto v rámci východného Slovenska, čiže tu by som ani nepolemizoval. Naozaj tá vzdialenosť medzi Košicami a Prešovom je minimálna a ozaj zo strategického pohľadu alebo položenia je ten Prešov pre ten celý východ taký, by som povedal, naozaj optimálny, čiže v tomto by som nevidel nejaký problém. Ale v čom vidím taký problém, že sudcovia, ktorých naozaj sa táto optimalizácia alebo táto reforma bytostne alebo viac ako dotýka, vravia stále to isté. My už špecializovaní sme, aj keď možno nie v takom rozsahu a táto reforma podľa naozaj sudcov, ktorí boli aj vonku na tom menšom proteste, ozaj nebude, nebude kvalitnejšia, nebude lepšia, nebude pružnejšia. Toto hovoria, pani ministerka, sudcovia.
V. Veteška, podpredseda NR SR: (2005-06-30):
Vážené panie poslankyne, vážení páni poslanci, prerušujem rokovanie schôdze Národnej rady dozajtra, ráno o 9.00 hodine budeme pokračovať v programe. Dobrú noc prajem. Ďakujem pekne, pán predseda. Ďakujem. (Prerušenie rokovania o 19.00 hodine.)
Žiga, Peter, podpredseda NR SR (2023-11-21):
S reakciou na faktické poznámky pán poslanec Matovič.
Buček, Jozef, poslanec NR SR (2017-03-23):
Ďakujem pekne. Vážený pán predsedajúci, v rozprave vystúpila pani poslankyňa Zimenová, pričom podala pozmeňujúci a doplňujúci návrh. Pán predseda, keďže pozmeňujúci návrh bol podaný v rámci včerajšej rozpravy, dajte, prosím, hlasovať o skrátení lehoty podľa § 83 ods. 4 rokovacieho poriadku.
Marosz, Ján, poslanec NR SR (2017-04-07):
Ďakujem za slovo. Vážený pán minister, hovorili ste kolegyniam, aby sa pozerali do zrkadla a že nemáte s kým viesť odbornú diskusiu. Pozrime sa do zrkadla teda vášho. Dajme si do Googlu Ján Richter a čo nám povie Wikipédia. Citujem iba prvý odsek vášho životopisu. „Po absolvovaní učňovky bez maturity od 73. pracoval ako technicko-hospodársky pracovník v podniku Calex Zlaté Moravce. V Calexe bol aktívnym členom a predsedom Socialistického zväzu mládeže a kandidátom Komunistickej strany Slovenska. Popri práci vyštudoval večernú univerzitu marxizmu-leninizmu, vďaka čomu mohol pracovať ako pracovník Okresného výboru v Nitre.“ Následne ste sa dali na politiku. Máte doktorát, máte teda JUDr. titul, prácu neviete, o čom ste písali. Takže svoje pôsobenie rád označujete ako pontifikát, ale ľudia sa za vášho pontifikátu, žiaľ, lepšie nemajú ani mať nebudú a celý váš príhovor sa dá možno z tej doby jedným heslom: „Leninskou cestou k ďalšiemu rozvoju našej socialistickej vlasti.“ Asi tak. (Reakcie z pléna.)
Vetrák, Milan, poslanec NR SR (2023-03-28):
Ďakujem za slovo. Ja na základe dohody troch poslaneckých klubov chcem navrhnúť, aby sme niektoré tlače preložili na ďalšiu riadnu schôdzu, na májovú schôdzu, a to tlače 1186, to je môj poslanecký návrh k stavebnej legislatíve, potom dve, dva návrhy z oblasti životného prostredia, emisné kvóty a poplatky za znečisťovanie ovzdušia, to sú 1235 a 1040. A nakoniec ešte tlač aj 1391, to sú turistické trasy. Je to, sú to kluby: SaS, OĽANO a SME RODINA.
Droba, Juraj, poslanec NR SR (2018-01-30):
Vážené pani poslankyne, vážení páni poslanci, plním svoj sľub a po zvolení župana, za župana som sa rozhodol vzdať sa mandátu poslanca Národnej rady. Poviem to otvorene, asi mi viac bude vyhovovať manažérska stolička, ako poslanecká a voliči rozhodli o tom, že poslanecké lavice a kanceláriu v Národnej rade zamením za výjazdy do obcí, do miest, za stretnutia s učiteľmi, s dopravnými inžiniermi, s aktivistami. Minulý týždeň sme na župe schvaľovali rozpočet a ak samospráve príde dobrý návrh, poslanci vyzlečú politické tričká, zrazu sa hlasuje bez ohľadu na to, či je niekto nezávislý, či je zo SaS, alebo či je zo SMER-u. V Národnej rade som strávil sedem a pol roka, veľa som sa naučil a dúfam, že som aj niečo hodnotné tejto krajine dal a priniesol. Okrem obligátneho pevného zdravia a pohody v osobnom živote by som vám chcel zaželať tri osožné veci, osožné z môjho pohľadu. Národná rada nie je spevokol, kde každý hlas musí ladiť, aby sa nakoniec vytvoril ľubozvučný súzvuk. Národná rada je bojisko, je to miesto, kde sa stretávajú názory. Napriek tomu si myslím, že poslanci sú príkladom a do veľkej miery určujú hranice civilizovanej diskusie. A civilizovaná diskusia nie je možná bez toho, aby sme držali svoje emócie na uzde, čo platí zvlášť vo vypätých situáciách. Preto by som vám chcel zaželať, aby ste sa v diskusiách držali vecného tónu, aby ste sa premohli a vyvarovali osobných útokov, ktoré urážajú dobrý vkus i ľudskú dôstojnosť. Iste poznáte ľudovú vetu o tom, že keď zasadá parlament, majetok občanov je ohrozený. Je to zároveň metafora, ktorá upozorňuje na pochabosť mocných. Bol som veľakrát svedkom, ako sa aj tie dobré zámery obrátili proti občanom, pretože sme ako poslanci zle odhadli vedľajšie účinky schvaľovaných zákonov. No a celkom na záver, tretím mojím želaním je, aby ste i vy, ktorí v sebe potláčate liberálneho demokrata, postupovali tak, aby sa Slovensko pretváralo na modernú krajinu, kde sú rešpektované osobné slobody a práva menšín národnostných, náboženských, názorových i sexuálnych. Za seba chcem povedať, že na čele bratislavskej župy budem konať tak, aby mali navrch všetky rozhodnutia, ktoré z nás na základe tolerancie dobrej vôle a vzájomného rešpektu robia civilizované, spokojné a úspešné spoločenstvo. Ďakujem vám za dlhoročnú spoluprácu, veľmi rád budem na ňu spomínať a hoci som bol zväčša v opozícii, veľakrát sme našli spoločnú reč a pomohli ste mi priniesť do života občanov niekoľko dobrých nápadov. Verím, že Bratislavský kraj tiež nájde vo vás podporu a ja sa budem o ňu pravidelne u vás uchádzať. Ďakujem a týmto chcem poprosiť plénum, aby vzalo na vedomie moje rozhodnutie vzdať sa poslaneckého mandátu. Držím vám všetkým palce. Dovidenia. (Potlesk.)
B. Bugár, podpredseda NR SR: (2004-05-20):
J. Jaduš, poslanec: Chcel by som podporiť pána poslanca Vajdu, pretože rovnako ako on, aj ja pochádzam z východu Slovenska, z Prešovského kraja, a v tlači tam už niekoľkokrát prebehli informácie pochádzajúce z úst lekárov, že hlavne v rómskych komunitách, resp. v komunitách sociálne slabších spoluobčanov dochádza k úmrtiam detí na banálne choroby čoraz viac, pretože zvažujú rómski, alebo tí sociálne slabší rodičia, či nastáva tá chvíľa, keď treba ísť k lekárovi, pretože nechcú platiť poplatky, resp. nechcú sa zbytočne vzdávať peňazí. Takže aj toto je cesta, ako znížiť populáciu, ale myslím, že nie veľmi správna. Ďakujem pekne.
Ďuriš Nicholsonová, Lucia, podpredsedníčka NR SR (2017-04-06):
Pán poslanec Jurzyca.
Paška, Pavol, predseda NR SR (2012-08-09):
Chcete zareagovať, pán poslanec? (Reakcia poslanca.) Nie. Požiadal o slovo pán spravodajca.
Glváč, Martin, podpredseda NR SR (2016-06-22):
Pani poslankyňa Dubačová.
Soboňa, Juraj, poslanec NR SR (2019-02-18):
Ďakujem, pani predsedajúca. Pani ministerka, ja by som chcel reagovať na vaše, aj keď dlhé, ale verím, že odborné, slušné a vecné a kvalifikované vystúpenie. Vystúpili ste a vysvetlili ste predkladateľke, ale ja si myslím, že kto nechce pochopiť a nemá záujem pochopiť, tak nikdy nepochopí. Na tie klamstvá, nepravdy, ktoré oni uviedli, ste jasne argumentovali, či už na nevyriešenú kauzu tzv. dotácií na výskum a vývoj, taktiež na prenesenie plnenia pochybností zmlúv na štátny rozpočet, ako uviedla. A taktiež ste vysvetlili zodpovednosť za prepadnutie tzv. 100 mil. eur. A v poslednom bode taktiež ste sa venovali aj zodpovednosti ministerstvu školstva za škandál s rozdeľovaním dotácií na vedu a výskum za 33 mil. eur. Ja si myslím, že predkladatelia si zjavne mýlia stimuly s eurofondami. Zjavne nepochopili spôsob hodnotenia odborníkov. A ja si myslím, že ste osoba na správnom mieste ako akademička skúsená. A verím, že toto všetko je politický cirkus. A tak ako ste spomenuli vo svojom vystúpení, priemerná životnosť ministrov bola, je priemerne 14 mesiacov. A vy už ste 18 mesiacov, jeden a pol roka, vo svojej funkcii. A to asi niekomu vadí. To asi potrebujú otvárať ďalšie témy. Asi potrebujú si opäť kopnúť do nominanta Slovenskej národnej strany, keďže ste ako ešte jediná ministerka zo Slovenskej národnej strany nepodstúpila túto tortúru v Národnej rade. Ste sa viackrát obrátili na predkladateľku, ale neviem, či v návale tých informácii ako vyštudovaná herečka niečo pochopila.
Ďuriš Nicholsonová, Lucia, podpredsedníčka NR SR (2016-10-27):
Pani poslankyňa Cigániková.
Martvoň, Anton, poslanec NR SR (2015-05-13):
Ďakujem pekne. Pán poslanec Kadúc, ďakujem za odborné vystúpenie, ale musím naň zareagovať. Povedal si, že náš návrh zákona nerieši príčiny, rieši až dôsledok. Dobre si skonštatoval, že strana SMER za to nemôže. Práve tu je ten problém, že v podstate 20 rokov už každý hovorí o tom, ako treba pomôcť športovcom, ako im treba prispieť nejakým spôsobom na tie dôchodky, pričom riešenie nie je nikde. Každý o tom hovoril, ale riešenie bolo ako u toho yetiho. Každý o ňom hovoril, ale nikto ho nikdy nevidel. Čiže jednoducho my sme s niečím prišli. Je to úplne nový zákon. Čiže nie je to tak, ako pán Hlina hovoril, že znova otvárame zákon o sociálnom poistení. Áno, je to v podstate článok II, ale prichádzame s novým zákonom. No a čo sa týka tých športovcov, no ja by som bol tiež najradšej, aby sa pomohlo všetkým skupinám športovcov, nielen olympijským športom a Medzinárodným olympijským výborom uznaným športom, ale aj neolympijským športom, ktorých sú tiež stovky. Ale nedá sa to tak urobiť. Prvý krok tu robíme tak, že snažíme sa aspoň malej skupine pomôcť, teda tým olympijským športom, ktorých je 53. A ďalší krok potom do budúcnosti môžu byť aj tie Medzinárodným olympijským výborom uznané športy, ktorých je 35, ale ktoré teraz neriešime. To je práve to wushu, ako spomínala pani poslankyňa, alebo ten šach. Ale momentálne na to priestor nie je, tak sústreďujeme sa na to kritérium, to bolo jediné objektívne kritérium, ktoré sme mohli na začiatku zvoliť, a to kritérium bolo to, že jednoducho riešime tým olympijské športy, kde máme aj evidenciu, či ten šport na olympiáde bol, nebol. Máme nejaký zoznam tých športovcov, ktorých vieme vyhľadať. Ale pri týchto ostatných typoch športov to by bol problém. Čiže do budúcnosti nevylučujem, aby niektorá iná vláda toto potom riešila. To je toľko z mojej strany.
Halgašová, Jarmila, poslankyňa NR SR (2023-05-10):
Ak niekto hovorí, že zákony sa, ktoré sa prijímajú, nie sú politické, tak klame, pretože každý jeden zákon je aj výsledkom práce politika, tak bol aj výsledkom práce politikov zákon o poľovníctve, ktorý bol prijatý v roku 2009, ktorý zriadil Slovenskú poľovnícku komoru a dal tam povinnosť členstva. To nebola odbornosť, to bola politika. Ja sa pýtam, kto platil poľovníkom poistné pred rokom 2009, ako vtedy čo, vtedy, keď... Chcem sa opýtať, kto má trpieť za škody, ktoré spôsobuje zver, či to majú byť štát; ja chápem, že zver je štátna, teda škody spôsobuje štát, a teda štát by mal odškodňovať poľnohospodárov za tie škody, ktoré spôsobí zver, za to, že poľovníci si neplnia svoje povinnosti, ktoré im vyplývajú zo zákona? Ja vám prečítam potom môj pozmeňovací návrh. Ďakujem.
V. Veteška, podpredseda NR SR: (2005-07-06):
Vyhlasujem rozpravu sa skončenú a prerušujem rokovanie o tomto bode programu. Budeme pokračovať nasledujúcim bodom programu. Je to druhé a tretie čítanie o návrhu na vyslovenie súhlasu s Dohodou medzi Českou republikou, Poľskou republikou a Slovenskou republikou o zrušení mnohonárodnej brigády (tlač 1199). Návrh vlády ste dostali ako tlač 1199, spoločná správa 1199a. Návrh odôvodní minister vlády a minister obrany Slovenskej republiky pán Liška. Prosím, máte slovo.
Hrnčiar, Andrej, podpredseda NR SR (2019-05-13):
Pýtam sa, či sa chce prihlásiť do rozpravy ústne. Do rozpravy sa neprihlásil nikto. Vyhlasujem rozpravu za skončenú. Záverečné slovo, pán poslanec, nech sa páči.
Grendel, Gábor, podpredseda NR SR (2020-06-10):
V rozprave ďalej vystúpi v mene poslaneckého klubu SaS pán poslanec Ondrej Dostál.
Laurenčík, Milan, podpredseda NR SR (2021-05-13):
Otázka č. 6 je od pani poslankyni Jarmily Halgašovej, nevidím ju v sále. Je tu pani poslankyňa Halgašová? Nie je, takže na otázku sa nebude odpovedať. Otázka č. 7 je od pána poslanca Štefana Kuffu, toho vidím v sále. Je smerovaná na ministra zdravotníctva Slovenskej republiky pána Vladimíra Lengvarského a znie: „Pán minister, myslíte si, že stačí, ak váš štátny tajomník (SaS) vyvodí politickú zodpovednosť tým, že prestane prevádzkovať COVID bunky, na ktorých zarábal 600-tisíc eur mesačne?“ Nech sa páči, pán minister, máte päť minút na odpoveď.
Érsek, Árpád, minister dopravy a výstavby SR (2018-02-02):
Ďakujem za slovo. Vážená pani predsedajúca, vážené kolegyne, kolegovia, dovoľte mi uviesť odôvodnený materiál návrh na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Maďarska o prevádzkovaní, údržbe a rekonštrukcii cestných hraničných mostov a úsekov hraničných ciest na spoločnej štátnej hranici. Tento návrh predkladá vláda Slovenskej republiky na rokovanie podľa čl. 86 písm. d) Ústavy Slovenskej republiky, na základe Národnej rady vyslovuje súhlas s medzinárodnou zmluvou priamo zakladajúcej práva alebo povinnosti fyzických osôb alebo právnických osôb. Zároveň ide o medzinárodnú zmluvu podľa čl. 7 ods. 4 ústavy, pred ratifikáciou ktorej sa vyžaduje súhlas Národnej rady a na jej vykonávanie nie je potrebné prijať alebo meniť žiadne vnútroprávne predpisy. Dohoda bola podpísaná 14. septembra 2017 v Budapešti na základe uznesenia vlády Slovenskej republiky č. 568 zo 14. decembra 2016. Prezident vyslovil súhlasil s dohodou a jej predložením na rokovanie Národnej rady. Ďakujem.